Polisie rig waarskuwing ná 6 sterf | Maroela Media
Kapt. Kay Makhubele, provinsiale polisiewoordvoerder vir Gauteng, het Maandag gesê die voorval het Saterdag in Diepsloot, noord van Johannesburg, plaasgevind.
"'n Groep inwoners van Uitbreiding 1 het in die vroeë oggendure na 'n groep mans gaan soek wat daarvan beskuldig word dat hulle die inwoners in die omgewing terroriseer," het Makhubele gesê.
"Hulle het een van die mans vasgetrek, hom aangerand en gedwing om te wys waar sy vriende skuil. By sy vriende se blyplek is daar verskeie goedere gevind soos skoene, rekenaars en selfone wat vermoedelik gesteel is."
Ses mans is glo daarna in 'n vigilante-aanval vermoor.
"Die polisie moes bystand ontbied en is na David Websterstraat ontplooi waar die mans vermoedelik deur die ontstoke inwoners aan die brand gesteek is. Die polisie kon daarin slaag om 'n sewende mens se lewe te red."
Lt.genl. Deliwe de Lange, provinsiale polisiekommissaris, het die voorval ten sterkste veroordeel.
"Inwoners is al voorheen gewaarsku en word weereens gewaarsku om nie eiemagtig op te tree nie, ongeag hoe kwaad hulle mag wees. Ons het al verskeie kere 'n beroep op inwoners gedoen om enige misdrywe by die polisie aan te meld en die polisiebeamptes toe te laat om dit behoorlik te ondersoek," het De Lange gesê.
Saps Stel nie belang nie vir MEER as 2 jaar sukkel Ons met lede WAT drugs verkoop saps is dood
Dit is die resultaat van 'n onbekwame polisiemag wat die gemeenskap keer op keer gefaal het.
Hul so besig om mense te arresteer wat in black monday deelgeneem het dat moordenaars nie gevang kan word nie. Hul word darm gewaarsku.
Dit kon jou van onbevoegde polisie.Dis al manier hoe die skelms gestop gaan word.Maar se bietjie hoe vergelyk dit met die doodskis saak? Hier is n paar mense gedood.Hoeveel tronkstraf gaan hulle kry indien enige?
Maak net seker hulle word nie lewendig in 'n doodskis gedruk vir" skrik op die lyf te jaag nie " want dit sal hul menswaardigheid aantas. Moord is 'n bysaak en sal nie veel reaksie by politisie en die howe uitlok nie.